Source: http://docplayer.fi/12656216-Datahub-seurantaryhman-kokous.html
Timestamp: 2018-11-14 12:16:34+00:00
Document Index: 16664726

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Pöytäkirja 1 (5) Datahub seurantaryhmän kokous Aika klo :45 Paikka Läsnä, Läkkisepäntie 21, Helsinki Arto Rajala Suvi Lehtinen Markus Piispanen Pasi Kuokkanen Timo Liiri Jari Pirkola Jukka Hormaluoma Ville Sihvola Maria Kähkönen Jaakko Yliaho Pasi Aho (pj) Minna Arffman Jari Hirvonen Marjut Puukangas (siht) Työ ja elinkeinoministeriö Energiavirasto Energiateollisuus ry Suomen ElFi Oy Fortum Markets Oulun Energia Energiamyynti Suomi Elenia PKS Sähkönsiirto Vaasan Sähköverkko Poissa Mikko Rintamäki Paikallisvoima ry 1 Avaus ja esityslistan hyväksyntä Pasi Aho avasi kokouksen ja esityslista hyväksyttiin sellaisenaan. 2 Ryhmän jäsenten esittäytyminen Ryhmän jäsenet esittäytyivät. Käytiin lyhyesti muistutuksena läpi kilpailulainsäädännön noudattaminen. Liite 1 03_Kilpailulainsäädännön noudattaminen asiakaselimissä.pdf 3 Seurantaryhmän rooli datahub-projektissa Pasi Ahon esitys seurantaryhmän roolista, Liite 2 02_Seurantaryhmä_rooli_ pdf Seurantaryhmän roolina on olla yhteydenpitokanava ja neuvoa antava elin joka kokoontuu n. 4 kertaa vuodessa. Ryhmän tarkoituksena on seurata projektin etenemistä ja omalta osaltaan lisätä datahub-projektin näkyvyyttä erityisesti myyjien ja jakeluverkonhaltijoiden puolella. Seurantaryhmän tavoitteena on myös muiden sidosryhmien tietoisuuden lisääminen. Seurantaryhmä ei tee päätöksiä datahub projektin osalta. Seurantaryhmän pöytäkirjat ja esitykset julkaistaan Fingridin kotisivuilla.
2 Pöytäkirja 2 (5) 4 Projektin yleiskatsaus Pasi Ahon esitys projektista yleisesti, liite 3 04_Datahub projektin yleiskatsaus_seurantaryhmä_ pdf. Käytiin läpi hankkeen käynnistäminen ja siihen johtaneet esivalmistelut. Käytiin keskustelua loppukuluttajan roolista datahubissa. Todettiin, että loppuasiakkaat eivät suoraan ole yhteydessä datahubiin, vaan jonkin muun toimijan palvelun kautta. Jollain lailla asiakkaan tulee kuitenkin nähdä datahubista tieto siitä mitä valtuutuksia ja mitä tietoja hänestä on datahubissa. Tämän kuvaus tulee mietittäväksi datahubin toiminnallisia määrittelyjä tehtäessä. Käytiin keskustelua siitä onko hubin riskejä kartoitettu kattavasti. Riskejä todettiin olevan esimerkiksi tietoturvariskit, ulkopuoliset uhat ja varmennukset. Riskikartoituksen olemassa oleminen nähtiin todella tärkeäksi. Projektin kannalta merkittäviä riskejä ovat myös toimialan muutokset ja tiedon laatu alan toimijoiden järjestelmissä. Käytiin keskustelua alan toimijoiden kustannustehokkuuden hakemisesta datahubin avulla. Todettiin, että datahubin käyttöönoton yhteydessä saadaan alan toimintaa ryhditettyä, kun jatkossa on vain yksi tapa toimia. Tätä kautta päästään myös kustannustehokkuuteen, kun monista manuaalityötä vaativista tehtävistä voidaan luopua. Todettiin, että suuret sähkön käyttäjät kuuluvat 3. osapuolen rooliin datahubin näkökulmasta, ja näin heillä on suora pääsy datahubiin omiin tietoihinsa. Tämä tulee ottaa huomioon prosessikuvauksissa. Palveluntarjoajien ja 3.osapuolten rooleja tullaan ottamaan huomioon datahubin jatkokehityksessä. Ensisijaisesti mietitään millainen rajapinta ja valtuutuskäsittely tullaan toteuttamaan ja haetaan siihen esimerkkiä esim. norjalaisilta. Kuinka sitten saadaan 3.osapuolet mukaan datahubiin, on vielä mietittävä. Mahdollisesti tulee osana projektia myöhemmässä vaiheessa. Projekti etenee aikataulussa. Aikatauluun tulee vaikuttamaan merkittävästi kuinka toimiala tulee toimimaan omalta osaltaan. Alan saaminen mukaan toteutustyöhön samassa aikataulussa tullaan miettimään yhdessä TEM/Fingrid ja lainsäädäntötyön aikataulun todettiin vaikuttavan tähän. Selkeät välietapit toteutussuunnitelmassa helpottavat asian läpivientiä. Ja mitä aikaisemmin saadaan alalle julkaistua toimintamallit helpottaa se projektin loppuun viemistä. Todettiin vielä, että Datahub tulee valmistautumaan 15 min. mittauksiin, riippumatta siitä koska tämä malli on tulossa käyttöön. Reaaliaikaisuus on käsitteenä vielä selkeytettävä ennen kuin voidaan päättää miten se datahubissa huomioidaan - liittyy enemmänkin kysyntäjoustoon. 5 Prosessityön eteneminen 5.1 Liiketoimintaprosessien kuvaus Minna Arffman esitteli kuinka liiketoimintaprosessien kuvaukset ovat edenneet. Liite 4 05_Seurantaryhmä_prosessit_ pdf.
3 Pöytäkirja 3 (5) Seurantaryhmästä todettiin, että tietomallin kommentointi ensimmäisenä alalle lähetettynä pakettina oli haastavaa koska prosesseja ei vielä siihen mennessä ollut kuvattu. Tietomallin kuvausta päivitetään koko ajan prosessityön edetessä. Prosessityössä löydetään kaikki ne tarvittavat tiedot, jota datahubin tulee välittää osapuolilta toisille ja sitä kautta selviää tiedon perusteltu tarve. Valtuutusten käsittelyn on todettu olevan isossa roolissa kaikissa datahub prosesseissa. Toteutusmallia ei tähän vielä ole määritelty. Katkaisu- ja kytkentäprosessien osalta todettiin, että vastuut ja toimintamallit on mietittävä tarkkaan lainsäätäjän tasolla. Verkonhaltijoiden hinnastojen tuonnista datahubiin todettiin, että olisi tarve yhtenäistää hinnastoja, jotta myyjät voivat palvella asiakkaita paremmin. Todettiin, että datahubin liiketoimintaprosessit on kuvattu nykyisen markkinamallin mukaisesti. Mikäli markkinamalliin tulee muutoksia, tehdään tarvittavat muutokset myös prosessikuvauksiin. Muutosten joustava toteuttaminen huomioidaan prosessityössä ja hankinnassa. Sähkönmyynti- ja verkkosopimukset tullaan datahubin käyttöönoton myötä tekemään saman/samojen sopimuskumppaneiden nimiin. Toimijoiden tuleekin huomioida tämä jo nyt sopimusprosesseissaan ja valmistautua tulevaan toimintatapaan. Asiakastiedon laatuun kokonaisuutena on myös alettava kiinnittämään enemmän huomiota, jotta tiedon laatu datahubin käyttöönottovaiheessa on parempi. Asiakastiedon laadun parantaminen tulee olemaan iso työ, mutta kun työ on tehty, tulee manuaalityötä vaativat selvittelyt huomattavasti vähenemään. Migraatiotyöryhmän myötä datahub projekti tulee tukemaan ja ohjeistamaan alaa datan eheyttämisessä. Keskusteltiin kuinka ostoryhmittymien käsittely tulisi hoitaa datahubissa. Tätä ei ole käsitelty vielä prosessityöryhmissä, mutta otetaan käsittelyyn. Sähköntoimitussopimusten (kokonaistoimitussopimus) käsittely datahubissa on vielä selvityksessä. Tähän on pyydetty apuja Energiateollisuudelta. ET tulee suorittamaan alalla kyselyn jossa kysytään kuinka paljon alalla on sopimuksia, joissa myyjä on ottanut vastattavakseen myös verkkopalvelun. Todettiin kyselyn haastavuus ja kysymyksen yksiselitteisyyden tärkeys, jotta alalta saadaan vastaus nimenomaisesti toimitussopimusten määrään. Vastausten perusteella lähdetään arvioimaan jatkotoimenpiteitä. Mittaustietojen käsittelyn osalta mietittiin onko tarvetta muuttaa Valtioneuvoston asetuksen määrittämiä vaatimuksia tuntimittausvelvoitteen osalta. Verkkoyhtiöt jotka ovat toteuttaneet mittareiden vaihdon ja tuntimittauksen käyttöönoton kattavasti, pyrkivät toimittamaan kaikista sähkönkäyttöpaikoista tuntitietoa. Tuntimittauksen ulkopuolelle on jäänyt ainoastaan kohteita joiden mittaroinnissa on ollut huomattavia haasteita. On tunnistettu, että on myös verkkoyhtiöitä, jotka eivät täytä asetuksen tuntimittausvelvoitetta. Lopullinen prosessidokumentaatio tullaan käännättämään englanniksi. Todettiin kuitenkin, että prosessityön julkaisemia yksittäisiä kommentointipaketteja ei käännätetä.
4 Pöytäkirja 4 (5) Seurantaryhmän jäsenet toivat esiin hyviä prosessityössä huomioitavia asioita. Eniten eriäviä näkemyksiä ja kommentointia aiheuttavat prosessityön aiheet nostetaan esiin seurantaryhmässä. Termistöön tulee kiinnittää huomiota lopullisessa dokumentissa. Lainsäädäntöön ja migraatioon verrattuna Tanskaan - hyvä että nämä on jo otettu työnalle ja valmistellaan jo etukäteen Esim. puolustusvoimien käyttöpaikat - selvitetään mitä erityisvaatimuksia näiden osalta otettava huomioon. 5.2 Tekninen työryhmä 6 Muut asiat Jari Hirvonen esitteli teknisen työryhmän työn etenemistä. Liite 5 06_Seurantaryhmä_tekninen_ pdf. Asiakas ja käyttöpaikkatietojen käsittelyyn on varattu useampi läpikäynti, koska samassa yhteydessä on lähdetty myös rakentamaan tapaa kuvata tekninen toteutus ja mietitty teknistä ratkaisua. Alkuvuoden kokoukset ovat vielä aikatauluttamatta. Tekninen kuvaus tulee olemaan englanniksi loppupelissä, mutta toistaiseksi on työstetty prosessityön dokumentaation pohjalta suomeksi. Tietoliikenneratkaisu on tarkoitus analysoida ja päättää teknisen työryhmän toteutuksessa. Projektissa tullaan tekemään lista asioista, jotka toimialan yhtiöissä olisi hyvä ottaa työn alle jo nyt. Tämä lista tullaan julkaisemaan myös datahub-kotisivuille. Jukka Hormaluoma kertoi kokemuksista Tanskan projektista. Aikataulut ovat toistaiseksi pitäneet, mutta Tanskan virheistä otettava oppia tässä projektissa. Järjestelmämuutokset ovat työllistäviä alalla, isoja prosessimuutoksia myyjä vetoisen mallin toteuttamiseen. Keskusteltiin mahdollisuudesta vaiheistaa käyttöönottoa. Todettiin, että muutosten tuominen vaiheittain on todella vaikeaa datahubin käyttöönotossa. Alan muutokset tehtävä datahubin rakentamisen rinnalla ja kaikki on otettava käyttöön kerralla.
5 Pöytäkirja 5 (5) 7 Seuraavat kokoukset Torstai klo Lounas klo Keskiviikko klo Lounas klo Tiistai klo Lounas klo Keskiviikko klo Lounas klo Marjut Puukangas Liitteet Jakelu Liite 1 03_Kilpailulainsäädännön_noudattaminen asiakaselimissä.pdf Liite 2 02_seurantaryhmä_rooli_ pdf Liite 3 04_Datahub-projektin yleiskatsaus_seurantaryhmä_ Liite 4 05_Seurantaryhmä_prosessit_ pdf Liite 5 06_Seurantaryhmä_tekninen_ pdf Osallistujat Mikko Rintamäki